आर्थिक सुस्ती का असर अब त्योहारों के आयोजन पर भी पड़ा रहा है. भले ही यह कारोबार में नहीं गिना जाता लेकिन मंदी दशहरा, रामलीला और दुर्गा पूजा जैसे तमाम आयोजनों की चमक फीकी पड़ रही है. लाल किले की भव्य राम लीला में इस बार झांकी छोटी होगी और कलाकारों को पुरानी पोशाकों से काम चलाना पड़ेगा. उधर गाजियाबाद विकास प्राधिकरण ने वैशाली और इंदिरापुरम की 2000 से ज्यादा इमारतों को अवैध घोषित कर दिया है. इससे फ्लैट मालिकों और बिल्डरों की परेशानी बढ़ गई है. वहीं दिल्ली के उत्तर पूर्वी इलाके में एक कारोबारी की बदमाशों ने उसके घर के सामने ही गोली मारकर हत्या कर दी. दरअसल बदमाश उसके साथ लूट-पाट करने में नाकाम रहे थे.
hin_Deva